उमेश मिस्टर हिमालय
ग्यालेक्सी फिटनेस झापाका उमेश राईले साताैं मिस्टर हिमालय शारीरिक सुगठनको उपाधि जितेका छन् । ७५ केजीभन्दा माथिको तौलका उनले ओभरअलमा अन्य ५ प्रतियोगीलाई पछि पार्दै उपाधिसहित २ लाख ५० हजार रुपैयाँ र थाइल्यान्ड आतेजाते हवाई टिकट पुरस्कार पाएका छन् । 
काठमाडौँ — ग्यालेक्सी फिटनेस झापाका उमेश राईले साताैं मिस्टर हिमालय शारीरिक सुगठनको उपाधि जितेका छन् । ७५ केजीभन्दा माथिको तौलका उनले ओभरअलमा अन्य ५ प्रतियोगीलाई पछि पार्दै उपाधिसहित २ लाख ५० हजार रुपैयाँ र थाइल्यान्ड आतेजाते हवाई टिकट पुरस्कार पाएका छन् । नेपाल शारीरिक सुगठन तथा फिटनेस संघले आयोजना गरेको प्रतियोगिताको ओभरअलमा ५५ केजीका पावर हाउस कोटेश्वरका किसनदास दिवाकर, ६० केजीका व्यायाम मन्दिरका डेविड बलामी, ६५ केजीका रूपन्देहीका श्री थापा मगर, ७० केजीका आर्मीका रमेश कार्की, ७५ केजीका न्यु फ्लेक्स ढल्कोका नरेश मालाकार पुगेका थिए ।  ७५ केजीमाथि झापाका गो फिटका तुलबहादुर श्रेष्ठ दोस्रो र निवोद एरोबिक बुटवलका चन्द्रप्रसाद चौधरी तेस्रो भए । ५५ केजीमा मशल मेनिया बालाजुका आवाज तिवारी दोस्रो र बुटवल फिटनेसका सुनील आले तेस्रो भए । ६० केजीमा एराहिटी फिटनेसका अनुज अधिकारी र एक्टिभ फिटनेस चन्द्रागिरिका रामगोपाल खत्री, ६५ केजीमा डिभाइन फिजिकलका सुरेश मुनिकर र बुटवलका विजेन्द्रमान श्रेष्ठ, ७० केजीमा पावर जिम पोखराका समिर श्रेष्ठ र हुमर फिटनेस भैरहवाका विनोद सुनारले क्रमशः द्वितीय र तृतीय स्थान हासिल गरे । ७५ केजीमा मिड वेस्टर्न सुर्खेतका सुरेन्द्र थापा र फिटनेस ग्यारेज न्युरोडका सीतांशु पाण्डे दोस्रो र तेस्रो भए । हरेक तौलका विजेताले २५ हजार, उपविजेताले १५ हजार र तेस्रो १० हजार रुपैयाँ पाए ।प्रथम जुनियर पुरुष शारीरिक सुगठनमा ऐराहिटी फिटनेसका कृष्ण महर्जन विजेता भए । दोस्रोमा फिटनेस स्टुडियोका राजु राई र तेस्रोमा डिभाइनका अंकितमान शाक्य रहे । पुरुष एथलेटिक्स फिजिक्सको उपाधि फिटनेस प्लसका विश्वराम केसीले जिते । दोस्रो डिभाइनका निशान्तमान प्रधान र तेस्रो ताहाचल फिजिकलका डम्बरसिंह मार्कन्ड भए ।दोस्रो पुरुष स्पोर्टस फिजिक्सको विजेता ग्रुभ फिटनेस भैंसेपाटीका प्रमोद राई भए । पम्पिङ आइरन पोखराका सन्तोष बिक र म्ाुवाथाई जिमखानाका सुकदेव कार्की क्रमशः दोस्रो र तेस्रो भए ।दोस्रो महिला एथलेटिक्स फिजिक्समा व्यायाम मन्दिरका रजनी श्रेष्ठ विजेता भइन् । डिभाइन फिजिकलकी सुजिता मानन्धर दोस्रो र पावर हाउस पनौतीकी पूजा श्रेष्ठ तेस्रो भए । विजेताले २५, दोस्रोले १५ र तेस्रोले १० हजार पुरस्कार पाए  । महिला विजेताले सुबसुको ६ महिनाको इन्टरनेट र क्लियर टिभी पाइन् ।– नुमा थाम्सुहाङ (प्रशिक्षार्थी)